**79. ZAPISNIK**

sa sjednice Učiteljskog vijeća

održane 3.9.2015. u OŠ u Đulovcu

s početkom u 9:00 sati

Predsjedavatelj: Zlatica Kovačić, ravnateljica

Opravdano odsutni: Božo Ćenan, Petra Horvat, Jasna Matoušek – Žmegač, Dario Santo i Jasna Čapo

Na početku sjednice ravnateljica je pročitala i predložila sljedeći dnevni red:

1. Usvajanje zapisnika s prošle sjednice Učiteljskog vijeća

* zapisničar

1. Primjeri dobre prakse

* Željka Kollert, Renata Rambousek

1. Razmatranje prijedloga Školskog kurikuluma za šk. god. 2015./2016.

* predsjednici aktiva

1. Razmatranje kalendara rada za šk. god. 2015./2016.

* predsjednici aktiva, Cvitko Lučić

1. Razmatranje prijedloga Pravilnika o kućnom redu te donošenje prijedloga o izmjeni i dopuni postojećega (rad u grupama)

* Ravnateljica

6. Upute vezane za početak rada

- ravnateljica

7. Upiti i prijedlozi

Dnevni red je jednoglasno usvojen.

**Ad.1.)** Zapisnik s prošle sjednice pročitala je zapisničarka Vlatka Tokić.

Zapisnik je jednoglasno usvojen.

**Ad.2.)** Primjere dobre prakse iznijele su učiteljice Željka Kollert i Renata Rambousek. Učiteljica Željka Kollert prezentirala je Učiteljskom vijeću projekt „Memento“ koji je provodila u 3. razredu tijekom prošle školske godine. U sklopu projekta učenici su aktivno sudjelovali u predviđenim aktivnostima, jačali kompetencije komunikacije na materinskom jeziku, upoznavali i širili znanja o socijalnim i građanskim pravima i dužnostima te razvijali vlastitu kulturološku dimenziju.

Učiteljica Renata Rambousek prezentirala je projekt „Djeca djeci“ koji je prilagodila potrebama svog razreda i nazvala ga „Anđeli“. Poanta projekta je u pomaganju učenicima kojima treba dodatna briga te je zbog pozitivnog pomaka u razredu učiteljica i ostalima preporučila provedbu ovog projekta.

**Ad.3.)** Predsjednica aktiva razredne nastave Željka Kollert i predsjednica aktiva predmetne nastave Miroslava Veltruski razmotrile su zajedno sa članovima Učiteljskog vijeća prijedlog Školskog kurikuluma za šk. 2015./2016. godinu te se usuglasile oko nekoliko otvorenih pitanja. Konačni prijedlog Školskog kurikuluma nalazi se u privitku.

**Ad.4.)** Učiteljsko vijeće je razmotrilo kalendar rada za šk. god. 2015./2016.

Prema kalendaru rada u školskoj 2015./2016. godini bit će 180 radnih dana.

Nastavna godina će početi 7. rujna 2015. i završiti 10. lipnja 2016.

I. obrazovno razdoblje traje od 7. rujna 2015. do 23. prosinca 2015.

II. polugodište traje od 11. siječnja 2016. do 10. lipnja 2016.

Zimski odmor: od 24. prosinca 2015. do 8. siječnja 2016.

Proljetni odmor: od 21. ožujka 2016. do 25. ožujka 2016.

Ljetni odmor učenika: od 13. lipnja 2016.

Nenastavni dani:

Obilježavanje Dana učitelja: 9. listopada 2015.

Interliber – 11. studenog 2015.

Izlet za sve djelatnike škole: 27.5. 2016.

Dan Učeničke zadruge „Papuk“ – u razdoblju od 22. veljača 2016

Team building za nastavnike - od 25. do 29. travnja

**Ad.5.)** Članovi Učiteljskog vijeća rasporedili su se u četiri grupe i u zasebnim prostorijama proučili Pravilnik o kućnom redu. Svaka grupa je predstavila prijedlog izmjena i dopuna prema kojima će se ići u izmjenu Pravilnika u kućnom redu.

**Ad.6.)** Ravnateljica Zlatica Kovačić uputila je učitelje u način provedbe prvog nastavnog dana. Prvi dan će se održati dva školska sata tijekom kojih će razrednici upoznati učenike s pravilnicima i kućnim redom. Učitelji koji nisu razrednici trebaju doći u školu prema rasporedu.

**Ad.7.)** Pod upitima i prijedlozima ravnateljica je podsjetila članove Učiteljskog vijeća da sve potrebne podatke trebaju unijeti u e-maticu do 7. rujna, a godišnje planove i programe do 1. listopada. Nastavnica Sani Filipin podsjetila je prisutne da će računalo u zbornici odnijeti na servis te da će svi dokumenti biti trajno izbrisani. Zbog toga su učitelji zamoljeni da si spreme bitne dokumente. Učiteljsko vijeće se dogovorilo da će Godišnje planove i programe zapisati na jedan CD koji će biti trajno pohranjen.

Sjednica Učiteljskog vijeća završila je u 11:15 sati.

Zapisničaka: M.P. Ravnateljica:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(Vlatka Tokić) (Zlatica Kovačić)